Paris, Texas (film)

***Paris, Texas*** je dramski film iz 1984. kojeg je režirao Wim Wenders u zapadnonjemačko-francusko-britanskoj koprodukciji, a snimljen je u SAD-u i na engleskom jeziku. Snimljen je prema scenariju kojeg su napisali L. M. Kit Carson i Sam Shepard a glavne uloge tumače Harry Dean Stanton, Dean Stockwell i Nastassja Kinski.

Radnja se odvija oko amneziranog čovjeka (Stanton) koji, nakon što je misteriozno lutao pustinjom, pokušava obnoviti svoju vezu sa bratom (Stockwell) i 7-godišnjim sinom, te pronaći svoju bivšu suprugu koja je napustila njegovu obitelj (Kinski). *Paris, Texas* jedan je od najhvaljenijih i najpoznatijih Wendersovih filmova, te je osvojio nekoliko nagrada, od kojih se posebno ističe Zlatna palma u Cannesu za najbolji film.

## Radnja

Južni Teksas. Jedan čovjek, Travis Henderson, luta sam pustinjom. Ulazi u jedan kafić u potrazi za vodom i tamo padne u nesvijest od vrućine. Iako ne odgovara na pitanja, doktor kod njega nalazi telefonski broj njegovog brata, Walta, koji prihvaća doći pokupiti ga. Iako Travis opet odluta, Walt ga napokon nađe te ga ispita što ga muči, pošto o njemu nije ništa čuo već četiri godine. Walt i njegova supruga Anne su se u međuvremenu brinuli o njegovom 7-godišnjem sinu, Hunteru. U Los Angelesu, Travis ponovno sretne Huntera, te gleda filmove iz sretnijih vremena, dok je još njegova supruga Jane bila s njim. Anne objasni Travisu da, iako ništa ne zna o Janeinom prebivalištu, ona svejedno redovno uplaćuje novac na jedan račun za Huntera, iz banke u Houstonu.

Jednog dana, Travis i Hunter odlaze za Texas, bez da su išta rekli Waltu i Anne. U Houstonu, primjete Jane kako izlazi iz banke. Slijede ju u autu do jednog striptiz kluba. Travis ulazi u klub i u jednu sobu sa jednosmjernim zrcalom, tj. klijent može gledati ženu a ona ne može njega, te joj preko telefona govori što da učini. Nakon nekog vremena, Travis ponovno sretne Jane na drugom kraju sobe. Nakon nekoliko neugodnih minuta tišine, on napušta klub, vraća se u auto i odlazi u neki bar kako bi se opijao. Idućeg dana, Travis Huntera odbacuje do škole te se vraća u striptiz klub. Kada je Jane opet pojavi u sobi, on uzima telefon te joj počinje pričati priču o muškarcu i mladoj djevojci koji su se zaljubili, oženili i dobili dijete bez da su bili spremni na to. Onda on počne govoriti kako je muškarac počeo piti i uništavati vezu agresivnim ponašanjem i ljubomorom, te kako se danas mrzi zbog toga. Jane shvaća da se radi o njenom suprugu. On joj kaže gdje se može naći sa Hunterom i ona prihvaća. Majka i sin se ponovno nađu, dok Travis napušta Houston u autu.

## Glavne uloge
* Harry Dean Stanton - Travis Henderson
* Dean Stockwell - Walt Henderson
* Aurore Clément - Anne Henderson
* Claresie Mobley - Trgovac za iznajmljivanje automobila
* Hunter Carson - Hunter Henderson
* Nastassja Kinski - Jane Henderson
* Viva - Žena na TV-u
* Sam Berry - Zaposlenik na benzinskoj crpki
* Bernhard Wicki - Dr. Ulmer
* Socorro Valdez - Carmelita
* Edward Fayton - Hunterov prijatelj
* Justin Hogg - Hunter (3 godina)
## Odjek
Film je imao premijeru na Filmskom festivalu u Cannesu 1984. gdje je naposlijetku pobrao tri nagrade: *[[Zlatna palma|Zlatnu palmu]]* jednoglasnom odlukom žirija, nagradu FIPRESCI i nagradu ekumenskog žirija. Sve tri nagrade pobrao je redatelj Wim Wenders.

Film je igrao i na filmskom festivalu u Sundanceu 1985. i ponovno 2006.

*Paris, Teksas* je nominiran i za Zlatni globus za najbolji strani film. Dobio je i četiri nominacije za nagradu BAFTA: za najbolji film, adaptirani scenarij i glazbu, dok je Wenders osvojio BAFTU za najbolju režiju.

Kritičar Roger Ebert dao je filmu četiri od četiri zvijezdice: "*Paris, Texas* je film sa onom vrstom strasti i spremnosti eksperimentiranja koji su bili češći prije petnaest godina nego su sada. Ima više zajedničkoga sa filmovima kao što su *[[Five Easy Pieces|Pet lakih komada]]* i *[[Easy Rider]]* i *[[Ponoćni kauboj]]* nego sa jednim video igricama koji su pobjednici na kino blagajnama 1980-ih. To je istinit, dubok i briljantan film."
*[[Newsweek]]* navodi da je film "priča o SAD-u, mračan opis zemlje u kojoj ljudi poput Travisa i Jane ne mogu pustiti korijene, priča o velikoj, moćnoj i bogatoj državi u kojoj mali ljudi mogu postati očajno izgubljeni." Pišući za *New York Times*, Vincent Canby dao je film podvojeno mišljenje, te utvrdio: "Film je divan i smiješan i pun pravih emocija dok se bavi načinom kojim se Travis i mali dječak ponovno pomire. Onda sve to odleti kroz prozor auta kada otac i sin odluče naprasito otići u Teksas kako bi tražili Jane."
## Reference

## Vanjske veze
* 
* 
* 
* ''Paris, Texas'' na Rotten Tomatoes